Եթե պարտադրված են լցնում, պատասխանատուներից չպահանջելով խնդրի լուծումը, այսինքն անտարբերությունը նույնպես, ոչ մի ձեւով չի արդարացնում նրանց: Ալավերդու քաղաքապետարանը 2009 թ.-ի համայնքի բյուջեի եկամուտներից 30 մլն դրամ է հատկացրել քաղաքի աղբահանության համար: Նոյեմբերի 17-ի դրությամբ այդ գումարից քաղաքապետարանն արդեն ծախսել է 26,5մլն դրամը: Այդուհանդերձ, Ալավերդին մաքուր քաղաքների շարքին չի դասվում: Աղբահանության տեսակետից անմխիթար վիճակում են նաև քաղաքի մյուս բարձրահարկ բնակելի շենքերի աղբատարները, որոնց շրջակայքում շաբաթներով չհեռացված աղբի մեջ մշտապես «խրախճանքներ» են սարքում թափառող շներն ու կատուները: Բնակիչների մեծամասնության համար վաղուց արդեն սովորույթ է դարձել շենքերի` իրենց բնակարանների լուսամուտներից և պատշգամբներից, դեպի բակ աղբի փաթեթներ շպրտելը: Իսկ նրանք, ովքեր ըմբոստանում են այս երեւույթի դեմ, ստիպված են լինում կռվել հարևանների հետ: Պատահում է, որ շեմ- շեմի ապրելով` տարիներով չեն շփվում: Որքան էլ դրդապատճառները ազնիվ լինեն, հարևանի հետ խռովելն ու թշնամանալը արդարացված չէ: